| **Hatušilis III** |
| --- |
| Hetitų karalius |
|  |
| Karalius Hatušilis III su orų Dievu (kairėje) ir karalienė Pudu-Ḫepa su Saulės deive. Akmens reljefas Fraktine (turk. *Gümüşören*), 50 km į pietus nuo Kaiserio, Turkijoje. |
| Hetitai |
| Visas vardas | Hatušilis III |
| Sutuoktinis (-ė) | BentešinaPudu-Ḫepąprincesė iš Babilonijos |
| Vaikai | 16 vaikų |
| Hetitų karalius |
| Valdė | 1274 – 1249 m. pr. m. e. |
| Pirmtakas | Muršilis III |
| Įpėdinis | Tudhalijas IV |
|  |
|  **Vikiteka** | Hatušilis III |

**Hatušilis III** – hetitų karalius, valdė nuo 1274 – 1249 m. pr. m. e. karaliaus Muršilio II sūnus, Muvatalio II brolis.

Atėjimas į valdžią
------------------

Išlikusiame Hatušo archyve yra aprašytas visas Hatušilio gyvenimas, nuo mažo berniuko iki karaliaus. Kol brolėnas Muršilis III sėdėjo naujoje hetitų sostinėje Tarhuntaše (Tarḫuntašša), Hatušilis vadovavo Aukštutinės Šalies, Palos, Tumano (Tummanna) bei kitų šiaurės vakarų sričių rajonams ir faktiškai tapo hetitų imperijos šiaurės vakarų krašto valdovu. Jis iš kaškų genčių atkovojo hetitams šventą Neriko miestą, kuriame Hatušilis buvo vyriausiuoju žiniuoniu, o pirmagimį sūnų pavadino Nerikkaili vardu.

1274 m. pr. m. e. kartu su kaškais dalyvavo Kadešo mūšyje.

Hatušilio rezidencija buvo Hakmiso mieste, kuriame buvo ir ištremtasis Ammuru šalies karalius Vendišenas, kurį Hatušilis tapęs karaliumi, atstatė į Ammuru šalies sostą ir ištekino savo dukrą. Pasitelkęs kaškus, Hatušilis sukilo prieš karalių Muršilį III (Urši-Tešubą), paėmė šį į nelaisvę ir ištrėmė į nuošalų Sirijos provincijos Nuchašše miestą.

Santykiai su Babilonija
-----------------------

Hatušilio valdymo metais hetitų imperija vėl sustiprėjo. Jis sostinę grąžino į Hatušą, kuris, nors buvo nusiaubtas kaškų, vėl buvo atstatytas, o archyvas perrašytas. Po Kadešo mūšio su Egiptu dar buvo likusi įtampa ir Babilonijos karalius Kadašmanas–Turgu net siūlė, karo atveju, savo pagalbą. 1264 m. pr. m. e. mirus Kadašmanui–Turgu, santykiai su Babilonija laikinai atšalo. Sostą paveldėjęs mažametis karaliaus sūnus Kadašmanas-Enlile II vykdomąją valdžią perleido savo viziriui Itti–Mardukui–Balatui, kuris buvo nusistatęs prieš draugystę su hetitais. Yra išlikęs Hatušilio laiškas jaunajam Kadašmanui-Enlile II, kuriame jis skundžiasi, kad šis nustojo siųsti į hetitų imperiją savo pasiuntinius. Tikriausiai prie to buvo prisidėjęs Urši-Tešubas. Viename laiške minima, kad Urši-Tešubas rezgė intrigą prieš Hatušilį su Babilonija. Bet vėliau draugiški santykiai su Babilonija buvo atstatyti.

Santykiai su Asirija
--------------------

Tuo metu didžiausią grėsmę hetitams kėlė Asirija. Asirijos karalius Šalmaneseras I įsiveržė į Armėnijos kalnyno sritį ir pradėjo grasinti hetitų viršutinėje Eufrato lygumos žemėms. Hatušilis bandė palaikyti Mitanijos karalių Šattuarą kovoje su Asirija, bet Šalmanesero I pergalė prieš Mitaniją ir Karchemišą pagreitino hetitų ir egiptiečių 1258 m. pr. m. e. taikos sutarties pasirašymą.

Politinė santuoka su Egipto faraonu
-----------------------------------

1258 m. pr. m. e. pasirašyta taikos sutartis su Egiptu buvo įtvirtinta Ramzio II ir vyriausios Hatušilio dukros Maathorneferurės santuoka. Vėliau, į senojo faraono haremą, buvo atiduota dar viena Hatušilio dukra. Jos kraitį sudarė pulkas arklių ir kaimenė galvijų, kuriuos hetitai karo metu atėmė iš kaškų ir Arcavos.

Kariniai veiksmai vakaruose
---------------------------

Išlikusiuose „Hatušilio analuose" rašoma, kad padėtis šalies vakaruose nebuvo labai palanki. Vyko nuolatiniai konfliktai su senais hetitų priešais: Arcava, Likija, o „Sechos upės šalis" visą tą laiką priklausė hetitams.

Hatušilio III–jo šeima
----------------------

Hatušilis buvo vedęs tris kartus: amoritų princesę Bentešiną, dvasininko Pentib-Šarri iš Lavazantijos miesto (Kicuvatna) dukrą Pudu-Ḫepą, kuri po Hatušilio mirties ištekėjo už Tudhalijaus IV ir Babilonijos princesę, kurios vardas nežinomas.

Hatušilis turėjo 16 vaikų:

* Nerikkaili – vienintelis Bentešinos sūnus.
* Kiluš-Hepa – karalienės Pudu-Hepos dukra, ištekėjo už Išuvos karaliaus Ari-Šarrumo (arba Ali-Šarrumas).
* Gaššulavija – karalienės Pudu-Hepos dukra, ištekėjo už Ammuru karaliaus Vendišeno.
* Tašmi-Šarrumas – sūnus (Tudhalijas IV?).
* Huzzijas – sūnus, vadovavo Tudhalijaus IV karališkajai apsaugai.
* Hannuttis – sūnus.
* Tudhalijas – sūnus.
* Hešni – sūnus arba dukra.
* Tatamaru – sūnus arba dukra.
* Upara-Muva – sūnus arba dukra.
* Uhha-Ziti – sūnus arba dukra.
* Tarhunta-Pija – sūnus arba dukra.
* vardas nežinomas – dukra, ištekėjo už Babilonijos karalius.
* Maathorneferurė – karalienės Pudu-Hepos dukra, ištekėjo už Ramzio II.
* vardas nežinomas – dukra, kuri ištekėjo už Ramzio II.
* vardas nežinomas – dukra, ištekėjo už Šauška-Muvos.

Kituose šaltiniuose Hatušilio III–jo valdymo metai yra nurodyti 1289–1265 m. pr. m. e. 1276–1255 m. pr. m. e. ir 1275–1250 m. pr. m. e..

Nuorodos
--------

* Archyvuota kopija 2009-02-10 iš Wayback Machine projekto.
* Hetitų imperija rus.  Archyvuota kopija 2008-04-29 iš Wayback Machine projekto.
* Hetitai rus.

Taip pat skaitykite
-------------------

* Hetitai
* Mažosios Azijos istorija

Šaltiniai
---------

1. 1 2 3 4 5  Hatušilis III
2. 1 2  Trečioji imperija rus.
3. ↑  Kadešo taikos sutarties tekstas Archyvuota kopija 2015-09-24 iš Wayback Machine projekto.
4. ↑  Sirkelio miesto archeologinė programa ir hetitų Lavazantija[neveikianti nuoroda]
5. ↑  Karalienė Pudu–Hepa
6. ↑  Archyvuota kopija 2008-04-23 iš Wayback Machine projekto. Archyvuota kopija 2008-04-23 iš Wayback Machine projekto. Archyvuota kopija 2008-04-23 iš Wayback Machine projekto. Archyvuota kopija 2008-04-23 iš Wayback Machine projekto. Archyvuota kopija 2008-04-23 iš Wayback Machine projekto. Archyvuota kopija 2008-04-23 iš Wayback Machine projekto. Archyvuota kopija 2008-04-23 iš Wayback Machine projekto. Hetitų karalystė rus.  Archyvuota kopija 2008-04-23 iš Wayback Machine projekto.
7. ↑  [ Hetitų valdovai rus. ][neveikianti nuoroda]
8. ↑  Vidurio rytų karalystės. Hetitai


| Karališkieji titulai |
| --- |
| Hatušilis III **Hetitų Naujoji karalystė****Gimė:** nežinoma  |
| Anksčiau valdė**Muršilis III** | **Hetitų karalius**1274 – 1249 m. pr. m. e. | **Vėliau valdė****Tudhalijas IV** |